32010R0361
L 106/5
SLUŽBENI LIST EUROPSKE UNIJE
UREDBA KOMISIJE (EU) br. 361/2010
od 27. travnja 2010.
o izmjeni Uredbe (EZ) br. 690/2008 o priznavanju zaštićenih zona u Zajednici koje su izložene posebnim rizicima za zdravlje bilja
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno njezin članak 2. stavak 1. točku (h),
budući da:
(1)
Uredbom Komisije (EZ) br. 690/2008 (2) određene države članice ili određena područja u državama članicama priznata su kao zaštićene zone vezano uz određene štetne organizme. U nekim je slučajevima priznavanje odobreno na ograničeni rok kako bi se dotičnim državama članicama omogućilo da dostave potpune informacije potrebne kako bi se pokazalo da dotični štetni organizam nije prisutan u dotičnoj državi članici ili području ili kako bi se dovršili napori za iskorjenjivanje dotičnog organizma.
(2)
Čitavo državno područje Grčke priznato je kao zaštićena zona u odnosu na štetne organizme Dendroctonus micans Kugelan, Gilpinia hercyniae (Hartig), Gonipterus scutellatus Gyll., Ips amitinus Eichhof, Ips cembrae Heer i Ips duplicatus Sahlberg do 31. ožujka 2010.
(3)
Grčka je 2009. provela istraživanje i o rezultatima obavijestila Komisiju u skladu s trećim i petim podstavkom članka 2. stavka 1. točke (h) Direktive 2000/29/EZ. Međutim, ti rezultati nisu bili potpuni. Tijekom posjeta stručnjaka Komisije u trajanju od 2. do 10. veljače 2010. potvrđeno je da je Grčka ostvarila značajan napredak u organizaciji i provođenju nadzora te u prijavljivanju rezultata istih. S obzirom na činjenicu da prijavljeni rezultati nisu bili potpuni, stručnjaci su zaključili da je potrebno ostvariti dodatan napredak.
(4)
Prema rezultatima istraživanja, dotični organizmi nisu bili pronađeni u Grčkoj. Uzimajući u obzir te rezultate i ishod posjeta stručnjaka Komisije Grčkoj, primjereno je nastaviti priznavati Grčku kao zaštićenu zonu vezano uz te organizme još jednu godinu kako bi se Grčkoj dalo dovoljno vremena da dostavi informacije koje potvrđuju da ti organizmi nisu prisutni na njezinom državnom području.
(5)
Irska, Litva i određene regije i dijelovi regija u Italiji, Slovačkoj i Sloveniji priznati su kao zaštićene zone vezano uz štetni organizam Erwinia amylovora (Burr.) Winsl. et al. do 31. ožujka 2010. Iz informacija koje su dostavile te države članice o rezultatima istraživanja te iz izvješća stručnjaka Komisije koji se posjetili Italiju, Litvu, Slovačku i Sloveniju 2009., čini se da te zaštićene zone treba priznati na još dvije godine kako bi se tim državama članicama dalo dovoljno vremena potrebnog za dostavljanje informacija koje pokazuju da štetni organizam Erwinia amylovora (Burr.) Winsl. et al. nije prisutan ili, prema potrebi, kako bi se dovršili napori za iskorjenjivanje tog organizma.
(6)
Uredbu (EZ) br. 690/2008 trebalo bi stoga na odgovarajući način izmijeniti.
(7)
Mjere predviđene u ovoj Uredbi u skladu su s mišljenjem Stalnog odbora za biljno zdravstvo,
DONIJELA JE OVU UREDBU:
Članak 1.
Prilog I. Uredbi (EZ) br. 690/2008 mijenja se kako slijedi:
1.
U drugom stupcu točaka 4., 5. i od 7. do 10. naslova (a), nakon riječi „Grčka”, riječi „(do 31. ožujka 2010.)” zamjenjuju se riječima „(do 31. ožujka 2011.)”.
2.
U drugom stupcu točke 2. naslova (b), u drugoj alineji riječi „do 31. ožujka 2010.” zamjenjuju se riječima „do 31. ožujka 2012.”
Članak 2.
Ova Uredba stupa na snagu sljedećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 27. travnja 2010.